text: [{"text_idx": "#000000", "text": "NSI\u0301 er li\u00f0ugt i\u0301 Evropa League"}, {"text_idx": "#000001", "text": "I\u0301 kv\u00f8ld hevur NSI\u0301 leikt si\u0301n seinna dyst i\u0301 Europa League. Dysturin var\u00f0 sp\u00e6ldur a\u0301 Ovari V\u00f8lli i\u0301 Gundadali og byrja\u00f0i kl 18.30. Fitt av fo\u0301lki\u00f0 hev\u00f0i savna\u00f0 seg saman til henda dyst at stu\u00f0la okkara leikarum, ho\u0301ast fyrri dysturin ni\u00f0ri i\u0301 Luksemburg enda\u00f0i vi\u00f0 einum 0-3 tapi."}, {"text_idx": "#000003", "text": "B\u00e6\u00f0i li\u00f0ini l\u00f8gdu heldur varliga fyri. NSI\u0301 royndi at halda uppa\u0301 bo\u0301ltin og sp\u00e6la hann runt, men ta\u00f0 bleiv onganti\u0301\u00f0 til naka\u00f0 serliga vandamiki\u00f0."}, {"text_idx": "#000004", "text": "Differdange 03, sp\u00e6ldu seg meira inn i\u0301 dystin sum fra\u0301 lei\u00f0, og ta\u0301 i\u00f0 14 min. vo\u0301ru leiktir, fingu teir eisini si\u0301tt fyrsta ma\u0301l. Ein verjuvilla av Pa\u0301l gj\u00f8rdi at hann ikki fekk beint bo\u0301ltin burtur og hetta f\u00f8rdi so vi\u00f0 s\u00e6r at a\u0301leyparin El Rafik Umar var\u00f0 sp\u00e6ldur leysur og leg\u00f0i bo\u0301ltin hegnisliga uppum Kristian Joensen i\u0301 ma\u0301linum til st\u00f8\u00f0una 0-1."}, {"text_idx": "#000005", "text": "Minuttin eftir sp\u00e6ldu NSI\u0301 seg v\u00e6l gj\u00f8gnum h\u00f8gru si\u0301\u00f0u. Monrad leg\u00f0i innlegg til aftaru stong, men O\u0301li fekk ti\u0301verri ikki r\u00e6ttiligt skot a\u0301, og ti\u0301 fo\u0301r hann uppum."}, {"text_idx": "#000006", "text": "Ikki no\u0301gv hendi i\u0301 fyrra ha\u0301lvleiki. Ta\u0301 i\u00f0 35 minuttir vo\u0301ru leiktir var\u00f0 to\u0301 ney\u00f0ugt at skifta ma\u0301lverja okkara u\u0301t orsaka\u00f0 av snuddi Kristian hev\u00f0i fingi\u00f0 fyrr i\u0301 dystinum. Inn fyri Kristian kom P\u00e6tur H\u00f8j, i\u00f0 einans er 17 a\u0301ra gamal."}, {"text_idx": "#000007", "text": "Ta\u0301 i\u00f0 45 minuttir vo\u0301ru farnir gj\u00f8rdist st\u00f8\u00f0an 0-2. NSI\u0301 verjan fekk ikki beint bo\u0301ltin burtur, og enn einafer\u00f0 f\u00f8rdi ta\u00f0 vi\u00f0 til at El Rafik Umar gj\u00f8rdist fri\u0301ur og saksasparka\u00f0i bo\u0301ltin fra\u0301 stuttari fjarst\u00f8\u00f0u i\u0301 tv\u00f8rtr\u00e6i\u00f0 og inn."}, {"text_idx": "#000008", "text": "I\u0301 byrjanum av seinna ha\u0301lvleiki var\u00f0 Kl\u00e6mint har\u00f0liga sparka\u00f0ur ni\u00f0ur. Hann royndi to\u0301 at sp\u00e6la vi\u0301\u00f0ari, men i\u0301 66 minutti, var\u00f0 hann u\u0301tskiftur fyri Andrias a\u0301 Li\u0301knarg\u00f8tu."}, {"text_idx": "#000009", "text": "Ta\u0301 i\u00f0 71 minuttir vo\u0301ru leiktir vinnur Monrad bo\u0301ltin eitt sindur afturi a\u0301 v\u00f8llinum. Tekur n\u00f8kur trekk frameftir og smekkar til fra\u0301 25-30 meturs fjarst\u00f8\u00f0u. Ma\u0301lma\u00f0urin hja\u0301 Differdange 03 var\u00f0 noyddur at toyggja seg u\u0301t i\u0301 fulla longd, og bjarga\u00f0i."}, {"text_idx": "#000010", "text": "Beint eftir hetta kom tri\u00f0ja og seinasta ma\u0301li\u00f0 i\u0301 dystinum. Ein bo\u0301ltur var\u00f0 sp\u00e6ldur inn um verjuna, og okkara verja helt at teirra leikari var offside. So var ikki, og nummar 10 hja\u0301 Differdange 03 lobba\u00f0i bo\u0301ltin hegnisliga uppum ein verjuleysan P\u00e6tur H\u00f8j til st\u00f8\u00f0una 0-3."}, {"text_idx": "#000011", "text": "Ta\u0301 i\u00f0 83 minuttir vo\u0301ru leiktir fo\u0301r O\u0301li u\u0301t og inn kom Ari Ellingsgaard. Ari hev\u00f0i ikki veri\u00f0 inni meira enn 2 minuttir, ta\u0301 fekk hann sto\u0301ran ma\u0301lm\u00f8guleika. Gott samansp\u00e6l f\u00f8rdi til at Ari gj\u00f8rdist ri\u0301miliga leysur vi\u00f0 teirra ma\u0301lmanni, men hann fekk to\u0301 ikki skoti\u00f0 no\u0301g hart og ma\u0301lma\u00f0urin bjarga\u00f0i."}, {"text_idx": "#000012", "text": "Ta\u0301 i\u00f0 92 minuttir vo\u0301ru leiktir fingu NSI\u0301 nokk st\u00f8rsta m\u00f8guleikan i\u0301 \u00f8llum dystinum. Vit vunnu bo\u0301ltin langt afturi a\u0301 v\u00f8llinum og koyrdi ta\u00f0 skjo\u0301tt frameftir. Bo\u0301lturin var\u00f0 sp\u00e6ldur til A\u0301rna Frederiksberg, sum leg\u00f0i ein bo\u0301lt inn um verjuna hja\u0301 Differdange 03 i\u0301 okkara vinstru si\u0301\u00f0u. Andrias a\u0301 Li\u0301knarg\u00f8tu gj\u00f8rdist leysur og heldur pressa\u00f0ur gj\u00f8rdi hann av at skjo\u0301ta eitt sindur uttanfyri brotsteigin. Ma\u0301lma\u00f0urin bjarga\u00f0i to\u0301 og bo\u0301lturin fo\u0301r u\u0301t til hornaspark."}, {"text_idx": "#000014", "text": "N\u00e6sti dystur ver\u00f0ur sunnudagin 22 juli ta\u0301 vit hava torf\u00f8ran u\u0301tidyst mo\u0301ti HB i\u0301 Gundadali. Ta\u0301 ver\u00f0ur Po\u0301l Jo\u0301hannus vi\u00f0."}, {"text_idx": "#000016", "text": "Ho\u0301sdagin kl 15.00 hava leikarar bru\u0301k fyri allari hja\u0301lp teir kunnu fa\u0301a. Fyrri dysturin enda\u00f0i 2-2 i\u0301 Klaksvi\u0301k, so u\u0301tgangsst\u00f8\u00f0i\u00f0 til dystin er gott. Men uppga\u0301van er trupul, og ti\u0301skil hava leikarar bru\u0301k fyri \u00f8llum stu\u00f0li teir yvirh\u00f8vur kunnu fa\u0301a, so at NSI\u0301 ver\u00f0ur at si\u0301ggja i\u0301 steypafinaluni tann 26. august a\u0301 To\u0301rsv\u00f8lli. Heitt ver\u00f0ur..."}, {"text_idx": "#000019", "text": "So hevur ein av okkara ungu evnari\u0301ku leikara skriva undir ny\u0301ggjan 2 a\u0301ra sa\u0301ttma\u0301la vi\u00f0 NSI\u0300. Mo\u0301rits Heini hevur longu leikt onkran dyst fyri besta li\u00f0i\u00f0 hja\u0301 NSI\u0300, og rokna vit vi\u00f0, at hann i\u0301 framti\u0301\u00f0ini fer at ver\u00f0a vi\u00f0 at mynda besta li\u00f0i\u00f0. Mo\u0301rits Heini er 18 a\u0301ra gamal, og leikti hann si\u0301n fyrsta..."}, {"text_idx": "#000022", "text": "Betuel Hansen hevur longt sa\u0301ttma\u0301lan vi\u00f0 NSI\u0301. Betuel hevur i\u0301 a\u0301r havt eitt sera gott kappingara\u0301r, og er ein av berandi kreftunum a\u0301 NSI\u0301 li\u00f0num. Ho\u0301ast unga aldurin, so hevur Betuel longu sp\u00e6lt 97 dystir fyri besta li\u00f0i\u00f0 hja\u0301 NSI\u0301, umframt steypakapping og Evropa dystir. Vit fegnast um at Betuel Hansen hevur longt sa\u0301ttma\u0301lan, so..."}, {"text_idx": "#000025", "text": "Les Meira Dystir hettar vikuskifti\u00f0!Continue"}]